C 252/32
FI
Euroopan unionin virallinen lehti
17.7.2023
Toiseksi Ranska ei ole toteuttanut tarvittavia toimenpiteitä varmistaakseen, että 13 taajaman, jonka yhdyskuntajätevedet johdetaan vesistöihin, joita pidetään haavoittumiselle alttiina alueina, kyseessä olevat jätevedet käsitellään ennen niiden vesistöön johtamista tehokkaammin kuin biologisesti tai vastaavalla tavalla direktiivin 91/271 5 artiklan nojalla noudattaen sen liitteessä I olevan B kohdan mukaisia edellytyksiä.
Kolmanneksi Ranska ei ole toteuttanut tarvittavia toimenpiteitä varmistaakseen, että 87 taajaman yhdyskuntien jätevedenpuhdistamot suunnitellaan ja rakennetaan, ja että niitä käytetään ja hoidetaan siten, että puhdistamojen riittävän tehokas toiminta taataan kaikissa tavanomaisissa ilmasto-oloissa, ja että niiden suunnittelussa otetaan huomioon kuormituksen vaihtelut eri vuodenaikoina direktiivin 91/271 10 artiklan nojalla.
Neljänneksi Ranska ei ole toteuttanut tarvittavia toimenpiteitä varmistaakseen, että toimivaltaiset viranomaiset tai asianomaiset toimielimet tarkkailevat 87 taajamassa yhdyskuntien jätevedenpuhdistamoista tulevia päästöjä liitteessä I olevan D kohdan mukaisin tarkastuksin sen todentamiseksi, että liitteessä I olevassa B kohdassa vahvistetut vaatimukset täyttyvät kuten direktiivin 91/271 15 artiklan 1 kohdan ensimmäisessä luetelmakohdassa edellytetään.
(1)
Yhdyskuntajätevesien käsittelystä 21.5.1991 annettu neuvoston direktiivi (EUVL 1991, L 135, s. 40).
Ennakkoratkaisupyyntö, jonka Consiglio di Stato (Italia) on esittänyt 26.4.2023 – Autorità per le Garanzie nelle Comunicazioni ym. v. Telecom Italia SpA ym.
(Asia C-273/23) (2023/C 252/35) Oikeudenkäyntikieli: italia Ennakkoratkaisua pyytänyt tuomioistuin Consiglio di Stato
Pääasian asianosaiset Valittajat: Autorità per le Garanzie nelle Comunicazioni, Ministero dello Sviluppo Economico, Telecom Italia SpA Vastapuolet: Telecom Italia SpA, Vodafone Italia SpA, Fastweb SpA, Autorità per le Garanzie nelle Comunicazioni, Tiscali Italia SpA ja BT Italia SpA
Ennakkoratkaisukysymys Onko direktiiviä 97/33/EY (1), erityisesti sen 5 artiklaa, ja direktiiviä 2002/22/EY (2), erityisesti sen 13 artiklaa, joita ajallisesti sovelletaan nyt tarkasteltavaan tapaukseen, sekä avoimuutta, markkinoiden mahdollisimman vähäistä vääristymistä, syrjimättömyyttä ja oikeasuhteisuutta koskevia unionin oikeusperiaatteita tulkittava siten, että a) kansallisella lainsäädännöllä on sallittua ulottaa matkapuhelinoperaattoreihin lain nojalla velvollisuuksia, jotka koskevat osallistumista yleispalvelun tarjoamisen muodostamien kohtuuttomien rasitteiden rahoittamiseen ilman, että kansallisen sääntelyviranomaisen olisi ensin varmistettava, vallitseeko operaattorien, joihin kyseiset velvollisuudet ulotetaan, ja kyseisen palvelun tarjoamisesta vastaavan operaattorin välillä samoilla kilpailuoikeudellisesti merkityksellisillä markkinoilla kilpailu- tai korvattavuussuhdetta b) kansallisen sääntelyviranomaisen on sallittua käyttää rasitteen kohtuuttomuutta arvioidessaan kiinteän verkon ja matkaviestinverkon palvelujen korvattavuutta koskevan perusteen lisäksi tai sen vaihtoehtona muitakin kriteerejä – ja jos näin on, mitä nämä ovat – matkapuhelinoperaattoreille asetettavan rahoitusvelvollisuuden perusteena?
(1) (2)
Televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi 30.6.1997 annettu Euroopan parlamentin ja neuvoston direktiivi 97/33/EY (EYVL 1997, L 199, s. 32).
Yleispalvelusta ja käyttäjien oikeuksista sähköisten viestintäverkkojen ja -palvelujen alalla 7.3.2002 annettu Euroopan parlamentin ja neuvoston direktiivi 2002/22/EY (yleispalveludirektiivi) (EYVL 2002, L 108, s. 51).